TRC คว้างานใหม่ 2 โครงการ มูลค่ารวม 720 ลบ.
TRC คว้างานใหม่ 2 โครงการ มูลค่ารวม 720 ลบ.
5 มิ.ย. 2563

บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ลงนามในสัญญาก่อสร้าง จำนวน 2 โครงการ ประกอบด้วย งานผลิตชิ้นงานท่อขึ้นรูป โครงการ Piping Spool Fabrication Works มูลค่างาน 236 ล้านบาท ระยะเวลาโครงการ 13 เดือน และงานสร้างถังเก็บสำรองน้ำมันดิบจำนวน 15 ถัง โครงการ Fabrication and Construction of New Storage Tanks มูลค่างาน 484 ล้านบาท ระยะเวลาโครงการ 21 เดือน โดยมี กิจการร่วมค้า Petrofac South East Asia Pte. Ltd., Saipem Singapore Pte. Ltd. and Samsung Engineering (Thailand) Co., Ltd. เป็นผู้ว่าจ้าง
ทั้งนี้ ทั้ง 2 โครงการ เป็นของบริษัท ไทยออยล์ จำกัด (มหาชน) หรือ TOP